Leeroy Jenkins

Leeroy Jenkins er en internett-meme navngitt etter en spillkarakter lagd av Ben Schulz i Blizzard Entertainments MMORPG World of Warcraft. Spillkarakteren ble populær grunnet en video som ble vist på internett. Fenomenet har siden spredd seg ut av spillsamfunnet og inn i mer tradisjonell media.


== Video ==
Videoen ble sluppet av en World of Warcraft-spillklan, og viser flere spillere som detaljert går gjennom en detaljert strategi for sitt neste oppdrag, mens gruppen diskuterer er Leeroy borte fra PC-en sin. Dette risikofylte oppdraget er for det meste for å hjelpe Leeroy, men hele oppdraget blir ødelagt når Leeroy kommer tilbake, og ikke vet om planen, og løper rett inn rommet hvor de skal slåss mens han samtidig roper navnet sitt som et kamprop. De andre i gruppen prøver å hjelpe, men oppdraget ble sabotert av at han løp uten å vite hva han skulle gjøre, og han og hele gruppen hans blir drept.
En del av satiren i videoen er at den detaljerte kampplanen som gruppen hadde, viste seg å faktisk ikke være spesielt god, og viste at spillerne hadde en veldig dårlig forståelse for sine evner og spillet som en helhet. Derfor hadde spillerne mest sannsynlig dødd selv om Leeroy ikke hadde løpt inn i rommet.Internettfenomenet startet med at et videoklipp kalt «A Rough Go» ble lagt ut på et World of Warcraft-forum i en tråd med tittelen «UBRS (vid) ROOKERY OVERPOWERED! blue please.», som satirisk presenterte videoen i en seriøs kontekst. Tråden spurte om råd strategitips, og at Blizzard skulle redusere oppdragets vanskelighetsgrad. Videoen spredde seg som et mem, og Leeroys reaksjon til situasjonen var «at least I have chicken» (på norsk: i det minste har jeg kylling»), dette har også blitt parodiert.
Da han ble spurt om sine handlinger i videoen av National Public Radio, sa Schulz at de andre spillerne drev og drakk øl og ropte på hverandre. I senere tid har det vært mistenkt at videoen var arrangert på forhånd. Schulz har verken bekreftet eller avkreftet dette.


== Popularitet innenfor Blizzard-spill ==
Karakterens popularitet førte til at han ble inkludert som et kort i World of Warcraft Trading Card Game som ble sluppet ut 25. oktober 2006 med tegning av Mike Krahulik. Tro til videoen han er i, så gjør Leeroy skade for resten av laget, og utsliter resten av laget i to turer. Men hans effekt er ikke bare negative, selv om resten av laget ikke kan gjøre noe på turen han blir spilt, så han han angripe med en gang, og angrepet hans er uvanlig sterkt. På den andre siden så har han veldig lite liv, så motstanderne kan lett drepe han på neste tur. Upper Deck Entertainment ga ut et World of Warcraft miniatyrspill i 2008, og inkluderte en Leeroy Jenkins-figur. Figuren holder et kyllinglår i sin venstre hånd.Blizzard lagde et kort i sitt populære nettkortspill Hearthstone: Heroes of Warcraft med hans navn. Når kortet blir spilt, gir Leeroy fra seg sitt berømte kamprop.


== Mottagelse ==
August 2005-utgaven av PC Gamer UK hadde en artikkel om videoen. Artikkelen tok mente at videoen var designert som en negativ kommentar om «nerdespillag» som brukte tiden sin på å møysommelig og med statistikk planla oppdrag som om de var i militæret. De la til at de følte at Leeroy faktisk er helten i verket, og går i mot de andre spillerne i laget.Blizzard ga etterhvert hyllest til Leeroy i World of Warcraft , ved å lage utmerkelsen med navnet «Leeeeeeeeeeeeeroy!», som gir tittelen «Jenkins» til spillere som dreper 50 drageunger i oppdraget som Leeroy og vennene hans prøvde å drepe i videoen. I utvidelsen «Warlords of Draenor» returnerer Leeroy som en ikke-spillbare karakter og blir med i spillerens garnison hvis man hjelper han med å finne en del av en rustning, samme del som han så etter i videoen.Leeroy Jenkins ble kjent i mer tradisjonell media når han ble nevnt i en episode av Jeopardy! 17. november 2005. Memet spredde seg videre i 2009 når Armed Forces Journal ga ut en artikkel med tittelen «Let's Do This!: Leeroy Jenkins and the American Way of Advising». Artikkelen, som ble skrevet av Capt. Robert M Chamberlain, lenker Jenkins til måten USA ga råd til Irak.Tanner Higgin, som er doktorgradskandidat ved University of California i Riverside, bruker Leeroy Jenkins-videoen and og lignende videoer for å lære bort spillanalyse.


== Opptredener utenfor internett ==
I Phineas & Ferb-episoden «The Klimpaloon Ultimatum», blir Leeroy Jenkins referert til ved at karakterene i episoden planlegger nøye å angripe et  anlegg, men en av karakterene, Buford Van Stomm, ender opp med å bare løpe inn i anlegget uten noen strategi mens han roper navnet sitt som et kamprop.
In åpningsscenen i spillet Mass Effect, er den ikkespillbare karakteren Korporal Richard. L. Jenkins det første som dør etter at han går rett inn i et bakholdsangrep, etter å ha ignorert alle råd som spilleren har gitt han.


== Referanser ==


== Eksterne lenker ==
Video av Leeroy Jenkins (original, lyd delvis ødelagt per 2015)
Video av Leeroy Jenkins (ikke original, bedre lyd- og bildekvalitet)